CELEX: C2006/331/16
Language: fi
Date: 2006-12-30 00:00:00
Title: Asia C-238/05: Yhteisöjen tuomioistuimen tuomio (kolmas jaosto) 23.11.2006 (Tribunal Supremon (Espanja) esittämä ennakkoratkaisupyyntö) — Asnef-Equifax, Servicios de Información sobre Solvencia y Crédito, SL v. Asociación de Usuarios de Servicios Bancarios (Ausbanc) (Kilpailu — EY 81 artikla — Järjestelmä, jossa rahoitusyhtiöt vaihtavat keskenään tietoja asiakkaiden maksukyvystä — Ennakkoratkaisupyyntö — Tutkittavaksi ottaminen — Vaikutus jäsenvaltioiden väliseen kauppaan — Kilpailunrajoitus — Hyöty kuluttajille)

30.12.2006   
            
            
               FI
            
            
               Euroopan unionin virallinen lehti
            
            
               C 331/10
            
         Yhteisöjen tuomioistuimen tuomio (kolmas jaosto) 23.11.2006 (Tribunal Supremon (Espanja) esittämä ennakkoratkaisupyyntö) — Asnef-Equifax, Servicios de Información sobre Solvencia y Crédito, SL v. Asociación de Usuarios de Servicios Bancarios (Ausbanc)
   (Asia C-238/05) (1)
   
   (Kilpailu - EY 81 artikla - Järjestelmä, jossa rahoitusyhtiöt vaihtavat keskenään tietoja asiakkaiden maksukyvystä - Ennakkoratkaisupyyntö - Tutkittavaksi ottaminen - Vaikutus jäsenvaltioiden väliseen kauppaan - Kilpailunrajoitus - Hyöty kuluttajille)
   (2006/C 331/16)
   Oikeudenkäyntikieli: espanja
   Ennakkoratkaisua pyytänyt tuomioistuin
   Tribunal Supremo
   Pääasian asianosaiset
   
      Valittajat: Asnef-Equifax, Servicios de Información sobre Solvencia y Crédito, SL ja Administración del Estado
   
      Vastapuoli: Asociación de Usuarios de Servicios Bancarios (Ausbanc)
   Oikeudenkäynnin kohde
   Ennakkoratkaisupyyntö — Tribunal Supremo — EY 81 artiklan tulkinta — Rahoitusyhtiöiden välisen, asiakkaiden maksukykyä koskevan tietojenvaihtojärjestelmän perustamisesta tehdyn sopimuksen soveltuvuus yhteismarkkinoille — Hyödylliset vaikutukset kuluttajille ja rahoituspalvelujen käyttäjille — Jäsenvaltioiden mahdollisuus myöntää poikkeus
   Tuomiolauselma
   
               1)
            
            
               EY 81 artiklan 1 kohtaa on tulkittava siten, että rahoitusyhtiöiden välisestä luottotietojen vaihtoa koskevasta järjestelmästä, kuten pääasiassa kyseessä olevasta asiakkaiden maksukykytietoja sisältävästä rekisteristä, ei lähtökohtaisesti seuraa, että kilpailu rajoittuu tässä määräyksessä tarkoitetulla tavalla, jos kyseessä olevat markkinat eivät ole kovin keskittyneet, jos tällainen järjestelmä ei mahdollista velkojien tunnistamista ja jos tähän järjestelmään pääsyn ja sen käytön edellytykset eivät ole oikeudellisesti eivätkä tosiasiallisesti syrjiviä rahoitusyhtiöiden kannalta.
            
         
               2)
            
            
               Mikäli kyseisen rekisterin kaltainen luottotietojen vaihtoa koskeva järjestelmä rajoittaa kilpailua EY 81 artiklan 1 kohdassa tarkoitetulla tavalla, tämän artiklan 3 kohdan mukaisen poikkeuksen sovellettavuudelle asetetaan tässä viimeksi mainitussa määräyksessä neljä kumulatiivista edellytystä. Kansallisen tuomioistuimen tehtävänä on tutkia, täyttyvätkö nämä edellytykset. Sen edellytyksen täyttymiseksi, jonka mukaan kuluttajille on jätettävä kohtuullinen osuus saatavasta hyödystä, ei ole lähtökohtaisesti tarpeen, että jokainen kuluttaja hyötyy henkilökohtaisesti sopimuksesta, päätöksestä tai yhdenmukaistetusta menettelytavasta. Kuluttajiin kohdistuvan kokonaisvaikutuksen kyseessä olevilla markkinoilla on sitä vastoin oltava myönteinen.
            
         
      (1)  EUVL C 205, 20.8.2005.